
DISSERTATIO  MEDICA, 

INAUGURATIS, 


D  E 


FRIGORE, 

EJUSQ^UE  VI  ET  EE;FECTIBUS 
IN  CORPUS  HUMANUM, 

PROOEMIUM, 

IR  fagax  et  expertus  Sydenhamus,  de 


Y  modo,  quo  frigus  corpus  humanum  fre-^- 
quenter  laedit,  differens,  haec  verba,  notatu  dig¬ 
na,  profert :  ^  Et  fane  exifiimo  (inquit  ille)  plures, 
^  modo  jam  defignato,  quam  Tefle^  Gladio^  at- 
*  que  Fame  fimul,  perire  Si  vero  frigori  in- 


A 


eft 


*  Sydenham,  S.  VL  C.  L 

efl  poteflas  adeo  nociva,  certe  dignum  efl,  cui 
fumma,  in  re  medica,  attentio  adhibeatur. 

Differtationem  igitur  medicam,  legibus  Acade¬ 
micis  morem-  gerens,  jam  prolaturus,  operae  pre¬ 
tium  me  fadurum  exiftimavi,  fi  de  frigoris  vi^^ 
cjufque  efFedibus  iii  corpus  humanum,  quaedauA 
differere  aggrederer. 

Hanc  autem  rem  aggreiTuro,  omnis,  de  natura 
frigoris  in  genere,  omittenda  efl:  difeeptatio.  I- 
Ruin  caloris  aut  frigoris  gradum,  quem  quodvis 
corpus  offendit,  temperiem  ejus  vocamus :  In  qua 
temperie,  quatenus  examini  fubjici  poflit,  aefli- 
manda,  philofophi  Jam  omnes  menfuram  com¬ 
munem  adhibent ;  atque  ex  cjufdem  fcalae  gra¬ 
dibus,  ratione  quadam  fenfiium  noft rorum  ha¬ 
bita,  inferiores  quofdam  frigoris,  fuperiores  ve¬ 
ro  caloris,  indices  effe  cenfent.  Frigus  igitur,* 
non  nifi  gradu,  ab  illo  corporum  flatu  quem  calo¬ 
rem  nuncupamus,  diverfum  efle,  cum  plerifque 
philofophorum  putamus.  Neque  enim  nos,  curn 
quibufdam,  putare  vellemus,  ullam  materiam  pe¬ 
culiarem  frigorificam  vel  exiftere,  vel  etiam  ne- 
ceflariam  efle  ad  etfcdus  illos  exhibendos,  quiV 
ex  temperie  inferiore  quae  frigus  dicitur,  exoriri 
obfervantur  *. 

Nec 

*  Temperiei  menfura,  quae,  in  hac  differtatlone» 

ufur 

Nec  mihi  neceffarium  videtur  hic  de  natura 
.caloris,  feu  ignis,  quicquid  (latuere  ;  Tiquidem  fri¬ 
goris  effeduum,  qui  a  nobis  notandi  funt,  ex¬ 
plicatio  eadem  omnino  erit,  qualifcunque  fuerit 
de  caloris  natura  hypothefis  quam  ponere  veih 
mus. 

Nec  denique  opus  ciTe  duco,  ut  fententiam 
quamvis  de  caufa  caloris  animalium  hic  profer¬ 
rem :  Sat  enim  erit,  fi  mihi  conceffum  fuerit, 
corporibus  animalium  vivis,  calorem  gignendi 
revera  ineife  poteftatem  )  atque  tantum  concedi 
poftulo,  id  quod  facile  concedendum  mihi  fore 
credo,  fanguinis  motum  five  circuitum,  praeci¬ 
pue  atque  conflanter,  in  calore  animalium  gig¬ 
nendo  vim  plurimam  habere. 

Antequam  ulterius  progrediar,  notari  vellem, 
quicquid  de  calore  animali  et  corporibus  vivis 
affirmatum  fuerit,  id  omne  ad  corpus  humanum 
ftridlius  referendum. 


CAPUT 


ufurpanda  eft,  femper  ilia  erit  quae  in  fcala  thermo- 
saictri  Fahrenhcitiani  notatur. 

CAPUT  I. 

De  FRIGORIS,  IN  CORPUS  HuMANUM  AGENTIS, 

GRADU, 

VIS  frigoris  in  corpus  humanum  agentis,  vel 
abfoluta  vel  relativa  dici  poteft, 

I  •  De  Vi  Frigoris  abfoluta. 

Vim  frigoris  abfolutam,  illam  elTe  dicimus, 
qua  corpus  quodvis  temperiei  inferioris,  alteri 
fuperioris  applicatum,  hujus  temperiem  immi¬ 
nuit  ;  idque,  eo  plus  minufve  quo  hoc  illud  tem¬ 
perie  inferius  fit.  Ita  frigus  ,in  corpus  huma¬ 
num  mortuum  eodem  modo  agit,  quo  in  quod¬ 
vis'  aliud  corpus  inanimatum  cjuldem  molis, 
vel  cujufvis  alius  qualitatis,  communicationem 
temperiei  regentis.  Haec  autem  communica¬ 
tio  temperiei  cura  corpore  vivo  omnino  a- 
liter  fe  habet.  Huic  enim,  ut  jam  diximus, 
inefl  poteflas  calorem  gignendi  tanta  ut  conflan- 
tcr  temperiem  nonagmta  o6lo  graduum  retineat, 
etiamfi  acre,  vel  aliis  corporibus,  temperiei  mul¬ 
to 

to  inferioris  femper  fuerit  circumdatum.  Et  i- 
ta  evenit,  quod  vis  frigoris  abfoluta,  corporis  vi« 
vi  temperiem  nihil  mutet,  donec  frigus  adhibi* 
tum  inferioris  gradus  fuerit,  quam  ille  cui  corpus 
vivum  refiflere  valeat.  Hic  autern  expedlandum 
foret,  ut  dicerem  quo  gradu  frigus,  in  mutanda 
vivi  corporis  temperie,  virn  fuam  abfolutam 
exferat.  Sunt  tamen  adeo  multa,  quorum 
auxilio  temperies  corporis  vivi,  quamvis  fri¬ 
gori  violento  expofitum  fuerit,  fuftinetur,  ut 
quantam  vim  frigoris  corpus  vivum,  auxiliis  om¬ 
nibus  dehitutum,  pati  poffit,  dictu  foret  difficile. 
Ex  obfervationibus  autem  et  experimentis,  quae 
hactenus  inifituere  mihi  contigit,  videtur,  in  hac 
noftra  regione,  corpus  humanum,  prorfus  nudum 
ct  quietum,  aeri  aperto  expofitum,  calorem  fu- 
um  retinere,  cum  aeris  temperies  fit  graduum 
fexaginta  duorum  ;  et  non,  nifi  in  temperie  ali¬ 
quanto  inferiore,  frigus,  in  corporis  temperie 
mutanda,  ullam  vim  habere.  In  ejufmodi  igitur 
temperiei  gradibus  tantum  inferioribus,  vis  fri¬ 
goris  abfoluta  in  corpus  vivum  agere  videtur. 
Et  fimul  obfervandum  eit,  etiam  in  illis  gradibus 
inferioribus,  frigus,  lentius  multo  corporis  vi¬ 
vi,  quam  corporum  nulla  calorem  gignendi  pote- 
ftate  praeditorum,  temperiem  minuere  poffe. 


Ita 

Ita  conditiones,  in  quibus  vis  frigoris  abfoluta 
in  corpus  vivum  agit,  ut  potui,  dixi.  Notari  au¬ 
tem  oportet,  conditiones  illas,  quae  in  hac  tan¬ 
tum  regione  obtinent,  nos  dlxifle.  Elt  autem  ad¬ 
modum  verifimile,  temperiem  illam  fexaginta 
duorum  graduum,  quae  media  dici  potefl,  in  re¬ 
gionibus  frigidioribus  inferiorem  cfle,  et,  c  con¬ 
trario,  in  regionibus  calidioribus,  aliquanto  fupe- 
riorem  effe. 


2.  De  Vi  Frigoris  relativa* 

Corporis  cujufvls,  corpori  noftro  applicati,  tem¬ 
peries  quae  inferior  fit,  quam  illa  cui  rnox  an¬ 
tea  hoc  expofitum  fuerat  quanquam  ad  gradum, 
qui  calorem  corporis  noflri  minuere  pofTit,  non 
pervenerit,  fenfum  tamen  frigoris  efficiet.  Bene 
quidem  notum  eft,  vim  fenfationuni  noftrarum 
fortaffis  omnium  non  tam  multum  ex  vi  impreffio- 
nis  abfoluta,  quam  ex  illius  vis  mutatione,  quadam 
pendere  :  Et  exinde,  eandem  vim  impreffionis 
abfolutam  nunc  fenfationem  fortem  et  vividam, 
nunc  autem  debilem,  efficere  ;  et  forfitan  ex  fola 
vis  differentia  fenfum  omnino  diverfum  exoriri. 
Ita  certe  fit  in  fenfationibus  caloris  et  frigoris,  ut 
eadem  omnino  temperies  nunc  caloris  nunc  fri¬ 
goris  fenfum  cieat.  Poteftatem  autem  illam,  qua 

fenfus 


DE  FRIGORE. 


7 


fcnfiis  frigoris j  a  fola  mutatione  temperiei,  nulla 
ratione  vis  frigoris  abfolutae  habita,  cietur,  ejuf- 
dem  vim  relativam  dicimus. 

Temperiei,  a  gradu  fuperiore  ad  inferiorem, 
mutatio,  ex  qua  fenfus  frigoris  oritur,  fieri  potcft 
in  gradibus  quibufvis  infra  nonagefimum  oQa- 
vum  ;  et  fenfus  fragoris  inde  oriens  in  ratione 
mutationis  fadae  femper  erit.  Verifimile  autem 
nobis  videtur,  mutationem  temperiei,  quae  fit  a 
gradibus  fupra  fexagefimum  fecundum,  ad  quem¬ 
vis  gradum  illo  inferiorem,  fenfationein  fortiorem 
efficere,  quam  fimilis  mutatio  fa6la  in  gradibus 
quorum  infimus  ad  fexagefimum  fecundum  non 
pervenerit.  Hoc  autem  nequaquam  certum  efl:, 
cum  forfan  ex  fenfilitate  majore  hominis,  qui  tem¬ 
periei  aeris  fupra  gradum  fexagefimum  fecundum 
diu  expofitus  fuerat,  fenfatio  tam  fortis  oriretur, 
quam  quae  ex  vi  frigoris  abfoluta  oriri  potuiffet. 

Hic  etiam  obfervandum  eft,  fenfum  frigoris, 
contadu  frigidorum  ortum,  eo  fortiorem  debilio- 
remve  effe,  quo  corpus  frigidum  celeriori  vel 
lentiori  temperiei  communicationi  magis  minufve 
aptum  fit.  Ita  corpus  noflrum,  quod  veflimen- 
tis  indutum  in  calore  naturali  retentum  fuerat, 
idem,  fi  nudum,  aqua  temperiei  inferioris  im¬ 
mergatur,  fenfationem  frigoris  fortiorem  perci¬ 
piet, 

piet,  quam  fi  aeri  cjufdern  temperiei  expofituni 
fuiffet. 

Porro,  dc  vi  relativa  frigoris  obfervandum  eft, 
quod  fenfationts  frigoris  mutatione  temperiei 
ortae  brevius  diutiufve  permanebunt,  pro  ratione 
gradus  ad  quem  mutatio  pervenerit.  Ita  quaevis 
temperiei,  a  fuperiore  ad  inferiorem,  mutatio  fen- 
fum  frigoris  efficiet.  Si  vero  iila  mutatio  non 
ad  gradum  fexagefimum  fecundum  pervenerit, 
fenfatio  frigoris  ftatim  evanefeet,  et,  perflante  e- 
jufdem  temperiei  applicatione,  fenfationem  frigo¬ 
ris,  caloris  fenfatio  cito  excipiet.  Hujus  vero  ratio 

foitaffis  cx  fequentibus  patebit. 

« 

Cum  corpus  noflirum  ita  conflitutum  fit,  ut,  in 
hac  regione,  calorem  fuum  proprium  in  aere 
temperiei  lexaginta  duorum  graduum  perpetuo 
retineat,  et  temperies  quaevis  fupra  illum  gra¬ 
dum  conflanter  applicata,  fenfum  caloris  efficiat ; 
ita,  temperies- quaevis  fupra  illum  gradum,  ca¬ 
lorem  gignendi  vim,  quodammodo  augere  vi¬ 
detur.  Atque  inde  temperies  quaevis,  fupra 
gradum  fexagefimum  fecundum,  etiamfi  muta¬ 
tione,  a  fuperiore  quodam,  orta,  fenfum  frigoris 
primum  effecerit ;  diutius  tamen  applicata,  cum 
ad  calorem  naturalem  augendum  adhuc  fufficiat, 
neceffario  in  fenfum  caloris  cito  tranfibit.  Simili 

ratiocinio, 

ratiocinio,  de  mutationibus  temperiei,  quae  in 
gradibus  infra  fexagefimum  fecundum  fiunt,  uti 
poffumus.  Quamquam  enim  quaevis  temperiei, 
ab  inferiore  ad  fuperiorcm,  mutatio,  primo  fen- 
fum  caloris  effecerit  j  fi  vero  temperies  mutata  ad 
gradum  fexagefimum  fecundum  non  affurrexerit, 
caioris  fenfus  fatis  cito  in  fenfum  frigoris  tranfi- 
bit.  Nunc  itaque,  etiamfi  fupra  diximus  fcnfa- 
tiones  omnino  fimiles  ab  fiaiiiibus  temperiei  mu¬ 
tationibus  femper  fieri,  five  mutationes  iflae  in 
gradibus  fupra  live  infra  fexaginta  duo  fiant  5 
manifeflum  tamen  erit,  ex  modo  didtis,  eas  fenfa- 
tiones  diutius  breviufve  permanfuras,  pro  ratione 
temperiei  ex  qua  ortae  fmt.  Quinam  autem 
fint  effedus  fenfationurn  diutius  breviufve  per* 
manentium  plenius  poftea  dicemus. 


GAP.  II. 

De  Frigoris  in  Corpus  Humanum  effecti¬ 
bus  GENERALIORIBUS. 

In  frigoris  elfedtibus,  quatenus  in  genere  cor¬ 
pus  humanum  afficiunt,  explicandis,  hoc  mihi 
imprimis  concedendum  poflulo,  corporis  humani 

B  vi^/^ntis 

viventis  fydematl  nervofo,  vim  quandam,  vel,  fi 
mavis,  fluidum  quoddam,  femper  ineflTe,  cujus  cx 
motu,  fenTum  et  motum  corporis  omnem  perfici ; 
ita  ut  vis  haec  nervofa  pro  hominis  principio  vi¬ 
tali  corporeo  haberi  poflit.  Haec  ut  exiftat  vis, 
et  bene  vigeat,  opus  efl  ut  corpus  certo  quo¬ 
dam  caloris  gradu*  perpetuo  foveatur.  Hicce 
calor  nccelTarius  temperiei  gradus  nonagefimi 
o6tavi  cfle  videtur  ;  nam  hujufmodi  caloris  gra¬ 
dus,  in  hominibus  quibufvis  fanis,  cujufcunque 
fint  temperamenti,  cujufcunque  aetatis,  et  utriuf- 
que  fexus,  perpetuo  invenitur,  et  per  totum  ho¬ 
minis  corpus  aequabiliter  femper  diffunditur. 
Ut  hicce  calor  debitus  femper  homini  adfit,  quif- 
que  vivens  poteflate,  ut  antea  diximus,  in  fui  ip- 
fius  corpore  calorem  gignendi  praeditus  eff.  Si¬ 
mul  autem  'antea  didum  fuit,  hanc  calorem  gig¬ 
nendi  potcflatem,  ad  calorem  corporis  idoneum 
confervandum,  non  fufficere,  cum  temperies  ae¬ 
ris  aliquamdiu  infra  gradum  fexagcfimum  fe¬ 
cundum  fuerit.  Cum  vero  acris  temperies  in  hac 
regione  faepius  infra  illum  gradum  fit,  corporis 
calor,  in  his  regionibus,  non  confervatur,  nifi  vel 
veftimentis  ct  tedis,  quibus  aeris  frigidi  contac¬ 
tus  arceri,  vel  igne,  arte  excitato,  quo  temperies 
acris  contingcnti‘3  emendari,  pofiit. 


Ilifce 

Hifce  praedidisj  jam  obfervare  poffumus,  vim 
frigoris  abfolutam,  five  temperiem  quamvis,  infra 
temperiem  humam  corporis,  pro  potentia  fedan- 
te,  hoc  eft,  potentia  vires  corporis  tum  fentientes 
tum  moventes  minuente,  fcmper  effe  habendam. 
Etiam  in  gradibus  fupra  fexagefimum  fecundum, 
temperies  quaevis  infra  nonaginta  oQo,  quae  in¬ 
ferior  fit  quam  temperies  mox  antea  applicata, 
motus  antea  in  corpore  exiilcntes  femper  minuet. 
Haec  autem  frigoris  vis  fedans  non  valde  con- 
fpicua  fiet,  donec  temperies  applicata  infra  gra¬ 
dum  fexagefimum  fecundum  fit,  quando,  ut  fupra 
explicavimus,  frigus  temperiem  corporis  revera 
minuere  pofTit.  Frigus  autem,  eadem  ratione 
qua  temperiem  corporis  minuit,  idemque  diutius 
et  fortius  agens,  principium  vitale  prorfus  delere 
et  extinguere  valet. 

Exempla  hominum  qui  frigore  perierunt,  mul¬ 
ta  memorantur  5  fed  de  modo,  quo  frigus  hoc  ef¬ 
ficit,  apud  medicos  faepe  difputatum  eft,  Qui¬ 
dam,  frigus  fanguinem  humanum,  uti  liquores 
alios  plerofque,  congelare,  ideoque  motum  fan- 
guinis  fiftendo,  mortem  inferre  putarunt.  Sed 
hanc  congelationem  unquam  in  vivis  hominibus 
revera  fieri  minime  probatur  ;  neque  fluida  ani¬ 
malium  a  frigore  congelata  effe  videntur,  donec, 


motu 

motu  folidoruni  penitus  ceffante,  omnino  quieve¬ 
rint  ;  et  re  vera  vis  frigoris  ad  animalia  plurima, 
fomnolcnta,  torpida,  et,  ni  fallor,  exanimata  red¬ 
denda,  fuiiiccre  videtur  ;  cum  tamen  frigus  adhi¬ 
bitum  nequaquam  eo  gradu  fuerit,  quo  fanguinem 
eorum  congelare  potuit.  Non  ideo  congelatione 
fluidorum  frigus  homines  necat  ;  et  mihi  magis 
verifnnile  videtur,  vim  frigoris  fedantem  in  po- 
teflatem  nervofarn,  vel  principium  vitale  homi¬ 
num  agere,  idque  delendo  mortem  inferre.  Cum 
enim  perpendimus,  quam  necefiarius  flt  calor, 
ad  principium  vitale  in  primordiis  animalium  ex¬ 
citandum,  et  confirmandum  ;  quam  etiam  verifi- 
mile  flt,  calorem  in  corporibus  animalium  vivis 
femper  praefentem,  praecipue  ad  principium  vi¬ 
tale  fuflinendum,  neceflfarium  efle  ;  fatis  liquido 
conflabit,  ex  calore  fublato  principium  vitale  fl- 
mul  neceflario  delendum  effe.  Deinde  principi¬ 
um  vitale  delendo,  frigus  mortem  inferre  ex  co 

apparet, quod  animalia, ubi  videntur  mortua,  faepe, 

» 

calore  adhibito,  denuo  revivifeunt,  et  cum  hoc  flt 
vitam  inftaurari,  inflaurata  primum  contradili- 
tate  folidoruni  vivorum,  et  poftea  tantum  fangui- 
nis  liquiditate  experimentis  quibufdam  comper¬ 
tum  efl  ■^.  Denique,  notum  cfl,  frigus,  in  homini¬ 
bus  necandis,  primo  femper  fomnuin  inducere,  a 

mobilitate 

*  Leeuwenhock,  Experim.  et  Contempl.  pag.  205.  Scc* 

mobilitate  principii  vitalis  ex  parte  minuta,  fine 
quavis  flatus  fluidorum  mutatione  pendentem  5 
et  ex  hoc  ipfo  quidem  verifimiie  eft,  mortem 
fomnum  fequentem  nihil  aliud  efle  quam  ejuf- 
dem  caufae,  potentioris  tantum  et  magis  univer» 
falis,  efleclus.  Ex  his  igitur  jam  di<5lis  omnibus 
fatis  certo  concludere  licet,  vim  frigoris  fedantem 
in  poteflatem  nervofam,  vel  principium  vitale  ho¬ 
minum,  omnino  agere,  eoque  paulatim  delendo, 
mortem  demum  inferre.  Hanc  porro  frigoris  vim 
fedantem  co  fortiorem  efle,  eoque  certius  mor¬ 
tem  inferre,  quo  gradus  frigoris  inferior,  et  quo 
fimul  toti  corpori  diutius  frigus  applicatum  fuerit, 
vix  opus  efl  notare. 

Jam  itaque  de  ifta  vi  frigoris  fedante,  quatenus 
in  totum  corpus  agit,  fatis  dixi  ;  et  fimul  patebit, 
eandem  vim,  faepe  in  partes  tantum  Angulares, 
earum  fenfum,  irritabilitatem,  et  tonum  delen¬ 
tem,  et  exinde  effeclus  plurimos,  poflea  a  nobis 
memorandos,  exhibentem,  agere. 

Ab  illis  vis  frigoris  abfolutae  effeclibus  pluri¬ 
mum  differunt  ii,  qui  a  vi  ejus  relativa  proveni¬ 
unt  ;  hoc  efl,  quando  cum,  vel  fine  quavis  tem¬ 
periei  corporis,  vel  partium  ejus,  mutatione,  fen- 
fus  frigoris  in  his  oriatur.  Hic  fenfus  fere  fem- 
per,  partibus  in  quibus  oritur,  ftimulo  efl.  Hae 

enim  partes  ftatim  fiunt  rubicundiores,  quam 
antea,  et  plfruuiquc,  fcnfu  frigoris  evanefcentc, 
fcnfus  caloris  mox  ibidem  oritur.  Haec  phaeno¬ 
mena,  cum  aliis  poftea  dicendis,  clare,  mihi  fal- 
tem,  offendunt,  impetum  fanguinis,  in  partibus 
frigore  tadis,  audfum  effc;  ideoque  fenfum  frigo¬ 
ris  vi  ftimulante  omnino  agere.  Cum  tamen  jam 
diximus,  quamvis  temperiei  mutationem,  a  gradu 
fuperiore  ad  inferiorem,  frigoris  fenfum  inferre  ; 
ita  hic  fenfus,  etiam  in  gradibus  a  nonagefimo 
oftavo  ad  fexagefimum  fecundum  ufque,  pro  fti- 
mulo  femper  eff  ;  et  manifeflo,  ab  illo  languore 
ct  torpore,  quae  ex  calore  oriuntur,  corpus  liberat; 
et  forfitan  etiam  majora  aliquando  efficit.  Hu¬ 
jus  autem  fenfus  poteffas,  in  fyffemate  incitando, 
nifi  frigore  gradu  infra  fexagefimum  fecundum 
applicato,  parum  confpicitur.  Quanquam  au¬ 
tem  fupra  diximus,  frigus  omne,  infra  gradum 
modo  didum,  diu  applicatum  vires  fuas  abfolutas 
offendere;  verifimile  tamen  eff ,  adionem  ejufmo- 
di  frigoris  primam  ubique  ffimulantem  dfe,  et  fi 

brevi  tantum  durat  frigoris,  utcunque  vehemen¬ 
tis,  applicatio,  ejus  adio  folum  fit  ffimulans  :  Et 
vis  ejus  fedans,  alias  expedanda,  vi  flimulantc 
plerumque  praecavetur.  An  ita  revera  fiet  in 
omni  frigoris  gradu,  etiam  infimo,  forfan  dubium 

eft;  et  fatis  vcrlfimile  eft,  certum  frigoris  gradum 
dari,  qui  vim  nervofam  protinus  delere,  ideoquc 
eundam  vim  flimulantem  cohibere  poiTit.  Videtur 
autem  vim  flimulantem  manifeflo  locum  habere  iu 
omni  frigoris  gradu  a  fexagefimo  fecundo  ad  trL» 
gefimum  fecundum  iifque,  et  etiam  in  multo  in¬ 
ferioribus,  donec  vis  frigoris  tanta  fit  quanta  vim 
nervofam  flatim  prorfus  delere  valeat. 

Poteflatis  frigoris  flimulantis,  de  qua  verba 
jam  fecimus,  rationem  reddere,  mihi  quidem  dif¬ 
ficile  videtur.  Utrum  enim  poteflas  vel  fenfiig 
frigoris  pro  ftiinulo  direSlo  haberi  oporteat ;  an 
'  vero  motus  a  frigore  excitati  fmt  virium  corpo” 
rls  reagentium^  five  virium  naturae  medicatrici- 
um,  quas  vocant,  effedus,  haud  quidem  meum 
efl  determinare. 

Praeter  fedantes  et  flimulantes  fuas  vires,  vim 
etiam  aflringentem  frigus  frequenter  exhibet. 
Vim  frigoris  abfolutam,  folida  animalium,  ficut 
materiam  aliam  quamvis,  condenfare  et  con- 
ftringere,  vix  dubitandum  eff.  Materiae  autem 
cujufvis  inanimatae  condenfatio  a  frigore  fada, 
iemper  fit  in  ratione  ejus  temperiei  imn:iinutae  : 
Quod  tamen  non  ita  fit  in  corporibus  vivis.  Sen- 
fus  enim  frigoris  in  his,  faepe  line  quavis  tempe¬ 
riei  diminutione  oriens,  effedum  aflringentem 

edit. 

edit.  Nam  ex  frigore  cuivis  parti  applicato,  haec 
pars  flatiin  mole  minuitur,  et  pallefcit.  Hi  qui¬ 
dem  cffedus  plerumque  brevi  permanent,  vi  fti- 
mmlante  quae  protinus  agit  cohibiti  ;  aliquando 
tamen  fatis  diu  durare  videntur,  cum  excretio- 
nes,  per  has  partes  antea  faclae,  pofl  frigus  ap¬ 
plicatum,  penitus  fupprimantur. 

Ut  hujus  ratio  reddatur,  obfervandum  eft, 
verifimile  admodum  elfe,  vim  frigoris  conftrin- 
gentem,  non  foluin  in  folida  animalium  fimplicia, 
fed  in  folida  etiam  vivorum  motricia  et  contrac- 
tilia,  agere.  Nam  conftridio  facla  potius  a  vi  fen- 
fationis,  quam  a  temperie  imminuta,  manifefto 
pendet.  Virn  conftringentem  in  folida  viva 
praefertim  agere,  ex  hoc  etiam  patet,  quod  vis  a- 
ftringens,  uti  vis  (limulans,  faepe  a  parte  cui  fri¬ 
gus  immediate  applicatum  fuerit,  cum  pluribus 
ab  illa  diRantibus  partibus  communicatur  ;  quod 
fieri  non  poteR,  nifi  in  corpore  vivo,  cujus  partes 
fere  omnes  inter  fe  confentiunt,  et  affectus  fuog 

k 

fecum  invicem  communicant. 

Corporum  vivorum  fibrae  motrices  fere  fem- 
per  in  Ratu  quodam  extenfionis  inveniuntur. 
Dum  autem  ita  funt  extenfae,  in  contradionem 
femper  nituntur,  et  hicce  in  contradionem  nifus 
cR  quem  earum  tonum  vel  vim  tonicam  dicimus. 

Si 

Si  vero,  ut  jam  diximus,  verifiinilc  fit  vim  frigo-  J 
iris  aftringentem  in  partes  vivorum  fentientes  et 
motrices  praecipue  agere,  patebit,  frigus/ etfi 
contradionem  non  fcniper  inferret,  nifum  tamen 
in  contravfionem,  five  tonum  in  partibus,  quibus 
applicatur,  augere  ;  et  fimul  patebit,  tonum  il¬ 
lum,  cum  aliis  corporis  partibus,  et  fere  omni¬ 
bus,  communicari  poffe.  Hinc  inteliigimus  id 

f 

quod  faepe  obfervatum  fuit,  quare  frigus,  faepe 
parti  fingulari,  praecipue  autem  toti  corporis  fu- 
perficlei,  applicatum,  tonum  et  robur  per  totum 
corpus  augere  valeat. 


GAP.  m. 

De  Frigoris  effectibus  specialibus  in 
Corpus  Humanum. 

De  viribus  frigoris  generalioribus,  quatenus 
vel  fedant,  vel  flimulant,  vel  adftringunt,  vel  to¬ 
num  augent,  jam  quidem  diximus ;  nunc  vero, 
quinam  effedus  fpeciales,  vel  falutiferi,  vel  mor¬ 
bidi,  ex  illis  proveniant,  dicendum. 

I .  De  Frigoris  Vi  falutifera. 

Ut  omnis  calor,  vel  abfolutus  vel  relativus,  cor¬ 
pori  vivo  fit  ftimulus  fatis  fortis,  utque  omnis  calor, 
fupra  gradum  fexagtTimum  fecundum,  ad  calo¬ 
rem  corporis  humani  praeter  modum  augendum, 
ct  ad  morbum  inde  gignendum,  proclivis  fit  ;  ita 
cum  ejufmodi  calor  applicatus  fuerit,  vel  calor 
praeter  modum  quomodocunque  in  corpore  auc¬ 
tus  fuerit,  imminutio  temperiei  corporis,  adhibito 
frigore,  fadla,  femper  pro  poteflate  ledante  erit, 
qua  motus  quivis  enormes  calore  geniti  cornpefci 
queant. 

Qnaevis,  ut  fupra  diximus,  temperiei  diminu- 
tio,  illos  falutiferos  effcdlius  edere  potefl;;  fed  cum 
etiam  diximus,  temperiei  mutationem,  quae  non 
fit  ad  gradum  infra  fexaginta  duo,  nullam  per¬ 
manentem  efle  ;  ita  vim  frigoris  fedantem,  donec 
temperies  applicata  infra  illum  gradum  fuerit, 
param  utilem  fore  putamus,  Narn,  quotiefeun- 
que  poteflas  calorem  in  corpore  gignens  quo¬ 
dammodo  auda  fuerit,  verifunile  eif,  frigus,  in¬ 
fra  gradum  fexagefirnum  fecundum,  ad  poteffa- 
tem  calorem  gignentem  intra  limites  debitos 
coercendam,  omnino  neceffarium  efle.  Et  prae¬ 
terea. 

tereaj  cum  calor  quivis  praeter  naturam  totum 
corpus  pervadat,  et  frigus  ad  fummum  corpus, 
vei  ad  ejus  partem  forfitan  fingularem,  tantum 
applicari  poffit,  nihil  mirum  ed,  fi  frigus  hic  ne- 
ceffariura  fit  multo  vehementius  quam  corpus  alio 
tempore  pati  confue verat.  Hinc,  denique,  ra¬ 
tio  reddi  videtur  eorum  quae,  ex  experimentis 
et  obfervationibus  nuperis  quibufdam  de  effec» 
tibus  frigoris,  etiam  vehementis,  in  curatione  fe¬ 
brium  et  variolae  adhibiti,  didicimus. 

Uti  vis  frigoris  fedans,  in  corporis  motibus 
nimiis  cornpefcendis,  adeo  fit  utilis  ;  ita,  cum 
iidern  nimium  languent  torpentque,  vis  frigoris 
flimuiaris  itidem  eft  proficua.  In  bujufmodi  e- 
iiim  languoribus,  fi  modo  fenfus  corporis  non 
penitus  deleatur,  et  corporis  tantus  calor,  quantus 
ad  mobilitatem  vis  nervofae  neceffarius  fit,  ad¬ 
huc  maneat,  etiamfi  vires  corporis  multum  fran¬ 
gantur,  ejufdemque  motus  plurimum  langueant, 
vis  frigoris  ftimulans  faepe  fufficit  ad  vires  et 
motus  denuo  inftaurandos,  ut  in  fyncope  leviori 
quotidie  videre  efl. 

Vis  frigoris  aflringens,  et  praefertim  vis  ejus 
tonica,  etiam  faepe  falutifera  evadit.  Ubi  nimi¬ 
rum  tonus  totius  corporis,  vel  partium  ejus,  mul¬ 
tum  imminutus  fuerit^  ubi  non  tantum  vis  fibra¬ 

rum  motricium  infita,  fed  etiam  ipfius  cerebri 
energia  plurimum  debilitata  fuerit,  ibi  vis  frigo¬ 
ris  tonica  ad  lanitatem  iterum  inftaurandam  faepe 
plurimum  valet.  Hinc,  ex  lavatione  frigidajquae-  • 
nam^  in  debilitate  fere  omni  chronica,  commoda 
falutifcra  proveniant,  bene  nota  funt.  In  nulla 
re  autem  elTcQus  ilti  magis  notabiles  funt,  quam 
in  febribus  quas  putridas  nuncupant.  In  his  e- 
nim  curandis,  non  folum  acris  frigidi  applicatio, 
fed  totius  corporis  aqua  frigida  lavatio,  plurimum 
faepe  contulit. 

Porro,  obfervandum  efl.,  cum,  ut  fupra  dixi¬ 
mus,  frigus,  etfi  corporis  parti  fmgulari  tantum 
applicatum  fuerit,  in  corpus  univerfum  faepe  a- 
gat  ;  ita,  cum  nulla  pars,  ad  fenfationum  qua¬ 
rumvis  cum  aliis  fere  omnibus  communicationem, 
aptior  fit  quam  ventriculus,  jam  intelligerc  pof- 
fumus,  quantum  faepe  potiones  frigidae  in  ven¬ 
triculum  ingeftae  ad  corporis  univerfi  tonum 
augendum  conferre  valeant. 

Dum  de  vi  frigoris  tonica  differimus,  haud  abs 
re  videtur  notare,  cum  tonus,  uti  verifimile  efl, 
fibrarum  motricium  in  ratione  denfitatis  fibrae 
fimplicis  plerumque  fit  ;  ita,  vim  frigoris  abfolu- 
tam,foliduin  fimplex  condenfando,  ad  folidorum 
vivorum  tonum  augendum  plurimum  conferre. 

Nec 

Nec  dubitandum  efl:  quin  calor  id  quod  omnino 
contrarium  fit  efficiat. 

Hinc  etiam  verifimiliter  a  vi  frigoris  tonica 
pendere  videtur,  quod  homines,  hyeme  et  in  re¬ 
gionibus  frigidis,  quam  aedate  et  in  regionibus 
calidis,  robuftiores  fint  ;  et  cum  verifimile  fit, 
tonum  corporis  majorem,  vim  calorem  gignendi 
potentiorem  reddere,  ex  eo  intelligi  queat,  homi¬ 
nes  in  regionibus  frigidis,  melius  quam  in  calidis, 
frigus  fuftinere  poffe. 

Mihi  quidem  videtur,  eadem  ratione  qua  ful- 
phuri  ccraeque,  dum,  ut  materiam  eledlricam 
attrahant,  et  circa  fe  ipfa  cumulent,  fricantur, 
durities  certa  neceffaria  fit  5  ita  in  fibris  etiam  a- 
nimalium  motricibus,  ad  vim  calorem  gignendi 
fullinendam,  tono  certo  omnino  opus  cffe  ;  ideo- 
que  exinde  neceffarium  fieri,  ut  corpus  noflrum 
acre,  ipfo  corpore  frigidiore,  plerumque  et  fere 
perpetuo,  circumdaretur.  Ex  altera  parte,  nota¬ 
ri  potefl,  quod,  fi  tonum  fibrarum  motriciiim  ab 
acre  calido  minui  putare  liceat,  ex  eo  forfan  ex¬ 
plicare  poterimus,  cur,  in  flatu  aeris  valde  calido, 
calor  corporis  humani  non  femper  eadem  ratione 
qua  ipfa  acris  circumfufi  temperies  augeatur;  ob  id, 
fciiicet,  quod,  in  illo  acris  calore  fervido,  vis  calo¬ 
rem  gignens  in  corpore  plurimum  imminuta  fit. 

In 

In  efle£libus  toni  corporis  frigore  au£i;i  no¬ 
tandis,  pertinet  etiam  obfervare,  quod,  cum  vis 
vaforum  corporis  humani  in  fanguine  et  humo¬ 
ribus  quibufcunque  promovendis,  plerumque  in 
ratione  toni  eorum  fit ;  ita  intelligi  potefl  quomo¬ 
do,  fub  exercitatione  corporis,  copia  materiae  per- 
fpiratae  faepe  fit  major  in  ratione  frigoris  fimul 
applicati  ;  quoniam,  nempe,  ab  eo  frigore  tonus 
vaforum  extremorum  plurimum  augetur. 

Ex  iifdem  principiis,  res  alia  fimul  explicanda 
venit,  nimirum,  quare  exercitatione  in  aere  fri¬ 
gido  appetitus  ciborum  plurimum  augeatur.  In¬ 
ter  extrema  in  fummo  corpore  vafa,  et  fibras 
ventriculi  mufculares,  confenfus  effe  videtur  ejuf- 
modi,  ut  iliorum  tonus  cum  tono  horum,  et  vice 
verfa,  femper  communicari  pofTit.  Hinc  igitur 
intelligendum,  qua  ratione  tonus  vaforum  extre¬ 
morum,  a  frigore,  modo  ad  perfpirabile  retinen¬ 
dum  non  fufficiat,  audlus,  fibrarum  ventriculi  to¬ 
num,  et  appetitum  ab  harum  contraHione  pen¬ 
dentem,  augeat. 

Hic  poflularet  aliquis,  ut  ratio  redderetur  cur  a 
frigore  fatis  valido,  vi  aftringente praedito,  ad  fuin- 
mum  corpus  applicato,  non  conflringantur  femper 
vafa  extrema,  nec  inde  perfpiratio  corporis  fem- 
pci  fupprimatur.  Forfan  quae  fequitur  ratio  hanc 

rem  bene  explicabit.  Cum  corpus  noflrum  fa¬ 
lis  validum  fitj  et  praefertim  cum  fimul,  fub  ejuf» 
dem  exercitatione,  fanguinis  circuitus  fatis  forti¬ 
ter  vigeat,  vis  frigoris  ftimulans  omnino  fulEcere 
poterit  ad  effeQum  vis  aftringeiitis  omnem  pro¬ 
hibendam  ;  et  fi  frigoris  applicatio  omnino  brevis 
fuerit,  vis  eadem  conftrictionem  omnem  cito  tollere 
fufiiciet.  ForfitaHjin  debilibus  et  quiefcentibus  fo- 
lis,  frigus  conflridioncm  fpafmodicam,  haud  facile 
fuperandam,  facere,  et  inde  perfpirationem  fup» 
prirnere,  poteil. 

Ut  tandem  hanc  argumenti  partem  ad  fmern 
perducam,  obfervare  licet,  vim  frigoris  in  hae- 
inorrhagiis  fuppri mendis  apud  plerofque  maxi¬ 
me  notabilem  effe  ;  et  nullus  dubito  quin  vis  fri¬ 
goris  aftringens  in  hac  re  plurimum  faciat :  Ve- 
rifimlle  tamen  videtur,  quo  omnis  vis  liimulans 
fimivl  praecaveatur,  opus  effe  ut  vis  fedans  fimul 
agat  ;  et  inde  fieri  quod  in  ea  re  frigus  lummo 
gradu  adhiberi  plerumque  neceife  fit. 

2,  De  Frworis  V'i  morbida^ 

c> 

Explicato  jam  fupra,  ut  potui,  quo  modo  vlsfrl^ 
goris  fedans  vitale  totius  corporis  principium  ex- 
tinguere  valeat  ;  atque  etiam  vim  eandem  in  fin- 
gulares  tantum  corporis  partes  interdum  agere, 

notato ; 

notato  ;  ita,  in  certis  ejufdeni  partibus  frigori  ex- 
pofitis,  dum  caeterae  partes  contra  id  veftibus  tu¬ 
entur,  oriri  obfervantur  ftupor  atque  torpor,  quos 
vel  energia  cerebri  vel  motus  fanguinis  in  iis  ad¬ 
huc  perflans,  tollere  nequeunt.  Hinc  exem¬ 
plum  morbi  frigore  orti,  primum  quod  notare  ve¬ 
lim,  paralyfis  eft  membri  cujufdam  fingularis. 
Hujus  exempla  plura  memorantur  j  unum  vero 
folummodo  ex  amici  ingeniofi  Trevor  Jones  dif- 
fertatione  inaugurali,  nuper  edita,  nunc  afferam, 
quod  verbis  fequentibus  ab  eo  narratur. 

‘  Mulier,  loco  honefto  nata,  quae,  ante  bien- 
‘  nium  aut  circiter,  maritum  ad  Americam,  belli 
‘  quod  ibi  nunc  geritur  caufa,  euntem  comitata 
‘  efl,  Novi  Eboraci,  gelu  intenhlTimo,  peperit. 

‘  Paucis  a  partu  diebus  aliquamdiu  dormivit,  alte- 
^  ra  manuum  flragulis  non  operta,  quae  ei  exper- 
‘  redae  fenfu  motuque  carebat,  et  adhuc  para- 
‘  lyfi  laborat.’ 

Alterum  effedus  frigoris  morbofi  exemplum 
notandum,  efl  etiam  vis  ejus  fedantis  opus,  quo 
partis  fingularis  principium  vitale  prorfus  dele¬ 
tur.  Cum  corpus  noflrum  veflibus  bene  tegitur, 
et  (imui  fanguinis  circuitus  exercitatione  corpo¬ 
ris  probe  fufiinetur,  idem  frigori  etiam  vehemen¬ 
ti  impune  exponi  poflit.  Cum  autem  partes  om¬ 

hes  corporis  vix  commode  fempcr  tegi  pollint,  et 
difficile  admodum  fit  vigorem  circumeuntis  fan- 
guinis  in  extremis  partibus,  quibus  frigus  vehe-^ 
mens  diu  applicatum  fuerit  fuftinere  5  inde  eve¬ 
nit  quod  ejufmodi  frigus  in  nudas  corporis  partes^ 
vel  in  extrema  tantum  agat,  et  in  iifdem  non  fo¬ 
tum  nervorum  fentientium  et  fibrarum  rnotrici- 
um,  fed  etiam  vaforum  fanguiferorum,  vim  vita¬ 
lem  omnem  deleat.  Hinc  fanguis  et  humores 
omnes  in  iis  partibus  quiefcunt,  et  in  putredinem 
protinus  ruunt,  eo  promptius  quo  calor  in  parti¬ 
bus  vicinis  fortius  adhuc  vigeat  :  Atque  ita  ratio 
forfan  reddi  potefi:,  quare,  in  partibus  fingularibus 
frigore  vehementi  taclis,  gangraena  adeo  faepe 
oriatur  5  et  hujufmodi  ratiocinium  vix  a  quovis  in 
dubium  vocari  poteft. 

Tertium  frigoris  morbofi  exemplum  in  eo  efl, 
quod  in  toto  corpore  diathefin  phlogifticam  five 
inflammatoriam  inferat,  et  etiam  in  partibus  fin- 
gularlbus  phlegmafiam  fivc  inflammationem  cieat. 
Frigus  ita  aliquando  agere,  ex  eo  putare  licet,  quod 
phlegmafiae  hyeme  quam  aeflate,  et  in  regioni¬ 
bus  frigidis  quam  in  calidis,  frequentiores  multa 
fmt,  et  praefertim  ex  eo  quod  in  quavis  tempe- 
flate  et  regione,  phlegmafiae  plerumque  frigoris 
applicationem  manifefto  fequantur. 

D  Quo- 

Quomodo  frigus  hacc  efEciat,  inter  medicoj' 
difputaturn  cft  ;  et  caufam  divcrfam  diverfi  attu¬ 
lerunt.  Sed  varias  illas  opiniones,  quae  ad  lites 
Huic  loco  parum  convenientes  ducerent,  nunc 
proferre  nolo  ;  et  tantum  rationem  nobifmct  ip- 
fis  maxime  verifimilem  reddere  conabimur.  Si 
argumenta,  igitur  in  libro  Patris  mei  honorandi, 
cui  titulus  Firjl  Lines  of  the  Fradice  of  Phyfic 
prolata,  quomodocunque  valent,  diathefis  phlo- 
giftica  in  tono  arteriarum  audo  confidit.  E- 
jufmodi  autem  tonum,  a  vi  frigoris  vehemen¬ 
tis  diutius  applicati  augeri  poffe,  jam  fupra  ex¬ 
plicavimus  5  ncc  minus  obvium  erit  poflibile 
cife,  inflammationem  partis  cujufvis  fingularis, 
qui  ex  fpafmo  vafis  didentis  fuperveniente  pen- 
deat,  a  vi  frigoris  adringente  facile  oriri  ;  ncc 
quemquam  latebit,  eo  promptius  inflammationem 
partis  Angularia  fieri, ^  quo  latius  diathefis  phlogif- 
tica  in  toto  fydernate  antea  exdlterit. 

Haec  omnia  autem  amplius  confirmantur,  ex 

t 

co  quod  inflammationes  revera  frequentius  acci¬ 
dant,  vel  iis  partibus  quae  adtioni  frigoris  maxi¬ 
me  expofiti  fint,  velut  artubus  quos  rheumatifrnus. 
praecipue  corripit ;  vel  iis  quae,  tum  inaequali 

fanguinis 

fknguinis  diflributioni  a  frigore,'  fumnio  corpori 
applicato,  maxime  obnoxiae  fint,  tum  frigoris 
applicationi  immediatae  fimul  niultuin  expofitae, 
veluti  fauces  internae  et  pulmones.  Hinc  rheu- 
matifmus,  cynanche  tonfillaris,  et  pneumonia 
fiint  phlegmafiac  quae  omnium  frequentiffime 
conTpiciuntur. 

Neque  hic  notare  praetermittendum  efl,  ex  eo 
quod  in  phlegmafiarum  ortu  plerumque  accidit, 
apparere,  has  a  conflridione  vafis  dhkntis  fu- 
pervenicnte  omnino  oriri  ^  nimirum  phlegmafi- 
as,  perflante  tempeflate  conflanter  frigida,  ra¬ 
rius  accidere  j  fcd  tum  demum  frequentius, 
cum,  recedente  frigore,  calor  fu  perveniens  hu» 
morum  turgefeentiam  quandam  effecerit, 
Quartum  porro  vis  frigoris  morbidae  exemplum, 
cjufdemque  frequentiffimum,  eft  Catarrhus,  cujus 
praecipuum  fymptoma  Tuffis.  Hos  morbos  a  fri¬ 
gore  applicato  ortos  effe,  non  folum  medici  cu- 
jufque  aevi  omnes,  fed  vulgus  etiam,  obfervarunt, 
A  temporibus  Sanctorii,  medici  omnes  horum 
morborum  caufam,  fuppreffam  perfpirationeni 
effe  putarunt ;  et  hadlenus  forte  folus  Jacobus 
Keill  de  eo  dubitafie  videtur.  Hic  vir  ingenio- 
fus,  in  experimentis  de  perfpiratione  inflituendis 
plurimum  verfatus,  in  Statica  fua  Britannica  hunc 

aphorifmuni 

aphorifmum  notabilem  protulit:  ‘  Adiapneuflia 
‘  non  eft  caufa  tuflis/  Huic  tamen  affentiri  ne¬ 
quaquam  poffumus :  Keillii  enim  experimenta 
pauca  ad  id  quod  voluit  flabillendum  vix  fuffice- 
re  videntur  ;  ratiociniis  etiam  fallacibus  quibuf- 
dam  ufum  fuilTe  videtur  ;  denique  aphorifmus 
modo  didus  ex  hoc  folo,  quod  Pcrfpiratio  faepe 
fuppreffa  fuit,  nullo  infequente  catarrho,  inferri 
videtur.  Hifce  autem  experimentis  negantibus 
parum  credendum  efl;  cum  tam  Sanctorii  quam 
Gorteri  obfervationes,  catarrhuin  a  perfpiratioiie 
fuppreffa  ortum  fuiffe,  faepe  invenerunt ;  cum 
non  folum  Sandtorii  et  Gorteri,  fcd  ipfius  K.ilUi 
experimenta,  perfpirationem  a  tempeftate  frigida 
ct  frigoris  applicatione  marnfcfta,  fuppreffam  fuif¬ 
fe,  faepe  monftrarunt ;  cum  quifque  quidem  ca- 
tarrhum,  hyemis  et  regionis  frigidae  effedum  u- 
bique  folitum  ciTe.  obfervaverit ;  et  cum,  denique, 
quifque  coryzam,  cx  frigore  applicato  flati m  ge¬ 
nitam  fuiffe,  confpcxcrit ;  vix  a  quoquam  dubitari 
poterit,  quin  frigus  catarrhu  n,  perfpirationem 
fupprimendo,  inferat.  Etfi  hoc  quidem  verifi- 
millimum  videtur,  agnofeendum  tamen  in  hac  rc 
aliquid  difficile  adhuc  fubeffe.  Cuin  perfpiratio- 
nis  fupprcffio  omnis  catarrhum  non  gignat,  per- 
fpirationis  fuppreffae  conditiones  illas,  quae  mor¬ 
bum 

bum  gignere  poffunt,  diclu  fortaffis  difficile  foret. 
Hoc  quidem  certo  dicere  vix  aufim.  Putamus 
tamen,  ut  antea  etiam  obfervavimus,  tunc  prae- 
fertim  frigus  catarrhum  gignere,  cum  vaforum 
fummi  corporis  con(lri6:ionem  fpafmodicam  effe¬ 
cerit.  Hanc  opinionem  quodammodo  probabi¬ 
lem  reddit,  quod  catarrhum  gignit  fr  gus,  tum 
praefertim  cum  corpori  calefcenti  et  maxime  ir¬ 
ritabili  applicetur.  Porro,  cum  notum  fit,  diathe- 
fin  quandam  phlogiilicam  fimui  cum  catarrho 
fere  femper  oboriri,  catarrhi  genefis,  ex  vafo¬ 
rum  extremorum  conftridione,  phlogifticae  dia- 
thefis  et  phlegmafiae  fingularis  gencfi  analoga  om¬ 
nino  redditur. 

Altera  etiam  in  hac  re  quaeftio  proponi  poteff, 
quamobrem,  nempe,  perfpirationis  materia  retenta, 
ut  faepe  folet,  non  femper  per  vias  urinae  protinus 
eliminetur,  fed  aliquando,  et  faepe  quidem,  ad 
faucium  et  bronchiorum  glandulas  mucofas  de¬ 
feratur.  Hoc  etiam  explicatu  difficile  videtur ; 
fed  conjedura  rem  affequi  cqnarl  liceat.  Si  ma¬ 
teria  illa,  quae  e  corpore  noftro  fpecie  infcnfibili 
quotidie  decedat,  non  omnis  ex  cute  avolat,  fed 
pars  ejus  ex  interna  pulmonis  fuperficie  etiam 
perpetuo  exhalatur,  ut  Sanctorius  olim  affirma¬ 
bat,  ct  ex  egregii  Stephani  Hales  experi¬ 
mentis 

mentis  nuperis  certius  etiam  conftat,  cjufdem 
naturae  materiam  per  utramque  viam  efferri,  pu¬ 
tare  litet :  Et,  fiquando  ex  hifce  vis  altera,  cutem 
puta, obltruda fuerit,  per  alteram,  copiam  majorem 
trandre  conjicere  licet  ;  et  hoc  rationem  reddet, 
tum  quare,  perfpiratione  fuppreffa,  ad  pulmones 
fluxus  humorum  folito  major  fit,  tum  quare,  ab 
eadem  caufa  ad  cofdcm,  fluxus  fit  humoris  prae¬ 
ter  iolitum  acris,  et  partes  ftimu^ando  magis  apti. 
Porro,  non  abfurdum  effe  videtur  putare,  ctiamfi 

modica  perfpirationis  fuppreffio  cjufinodi  humo- 

.  * 

rum  copiam  tantum  intus  congerat,  quae  facile 
denuo  per  vias  urinae  efferri  poflit,  perfpiratio- 
nem  tamen  multum  imminutam  materiam  quan- 
dam  intus  congerere,  quae  non  nifi  per  glandulas 
inucofas  tranfire  poffit.  Nec  hujufaiodi  conjec¬ 
tura  prorfus  abs  re  videtur,  cum  bene  novimus, 
materiam  quandam  dari  quae  fimul  per  cutem,  et 
per  glandulas  mucofas  exeundo  omnino  apta  vi¬ 
detur  ;  ut  ex  contagionis  rubeolofae  natura,  fatis 
certo  conflat, 

Quintum,  denique,  et  ultimum  hic  notandum, 
vis  frigoris  morbidae  exemplum  efl  Febris.  Frigus 
faepe  pro  caufa  febrium  remota  habitum  fuiffe, 
apud  omnes  conflat ;  et  hanc  rem  occafionem  de- 
difit  fententiae  illi  notabili  egregii  Sydenhami, 
quam  in  initio  hujus  differtationis  attulimus,  veri- 

fimilc 

fimlle  eft.  De  re  quidem  nullum  dubium  fuper- 
efl; ;  de  modo  autem  quo  in  hac  re  agit  frigus 
minime  explicatum  fuiffe,  nec  quidem  eodem  mo¬ 
do  femper  agere,  mihi  videtur.  Siquidem  phlegma- 
fiarum  ortum,  a  fpafmodica  vaforum  extremorum 
conflridlione,  me  re£lc  cxplicaffe  cenfeatur,  haud 
difficile  erit  videre,  quomodo  frigus  febrem  fy- 
nocham,  quam  indammatoriam  plerumque  vo¬ 
cant,  gignere  poffit.  Hanc  autem  fynocham 
gigni,  vel  etiam  exillere  fine  quadam  infia mina¬ 
tione  topica,  ideoque  an  pro  febre,  (Iridfe  di¬ 
cenda,  haberi  poffit,  non  certo  conflat.  Certum 
quidem  cft,  ex  centum  fynochae  exemplis,  vix 
unum  fine  catarrho,  rheumatifmo,  vel  a!ia  phleg- 
mafia  revera  obfervari,  ideoque  merito  quaeritur, 
an  febris  fynocha,  in  tabula  nofologica,  fub  ordine 
febrium  redfe  collocata  fit,  an  potius  ad  ordinem 
phlegmafiarum  referri  debeat ;  adeoque  fimul  rede 
quaeritur,  an  frigus  febreui  flride  didam  genuiffc 
dici  potcfl.  Haec  quidem  ad  difeeptationem  cu- 
riofam,  forfan  non  inutilem,  ducerent ;  fed  imprae- 
fentiarum  ejufmodi  difeeptationibus  indulgere 
vix  liceret,  nec  quidem  placet,  et  ad  magis  necef» 
far  ia  progrediendum  efl. 

Frigus  faepe  caufa  febris  remota  fuiffe  videtur, 
cum  iflud  non  folum,  fed  aliis  tantum  ,  conciir» 

rentibus 

rentibus  pro  ejufinodi  caufa  fuit.  Credo  nobi^ 
facile  concefium  fore  febres  continuas  plerumque 
a  contagione  quadam  oriri  ;  fed  fimul  nobis  con* 
cedendum  eft,  contagionem  quamcunque,  ad  fe¬ 
brem  in  quibufeunque  falterii  hominibus  gignen¬ 
dam,  non  femper  fatis  potentem  efle.  Saepe  c- 
nim  ex  hominibus,  eidem  contagioni  expofitis, 
funt  plures,  quos  febris  nunquam  corripit.  Ex 
hominibus  autem,  qui  a  contagione  in  morbos 
incidunt,  funt  pauci  quidem,  qui  protinus  a  con¬ 
tagione  applicata,  plerique  vero  non  nifi  pofl:  ali¬ 
quod  tempus,  morbo  afficiuntur  5  et  plerumque 
obfervatum  eft,  morbum  tum  demum  oriri  cum 
frigori,  vel  alii  caufae  quae  excitans  dici  poteft^ 
homo  fuerit  expofitus.  Haec  res  optime  iliuftra- 
tur  obfervationibus  Clar.  Lindii  Ha/lanenjis 

Ex 

•  ‘  But  if  a  perfon  perceives  no  fymptom  of  an  in- 
‘  fc6lion,  till  many  days  after  having  left  the  place  of 
‘  its  abode,  and  is  firft  taken  ili  of  it  immediately  af- 

*  ter  having  been  wet  with  rain,  expofed  to  cold  or 
<  damp,  or  becn  gullty  of  intemperance  and  cxcslTes, 

'  it  is  probablc  that  thcfe  caufes  have  excited  this  dor- 

*  mant  poifon  into  adion  ;  and  none  can  pofitively 
^  affirm,  that,  without  their  influence,  it  would  ever 

*  have  affeded  the  conftitution  T<vjo  papers  on  fevers 
and  Infe^iiony  p,  64. 

Ex  hls  concludere  licet,  frigus  aliafque  caufas 
a  Lindi o  recenfitas,  contagionis  vim  et  a6lio- 
nem  excitando  tantum,  febres  inferre.  Verifi- 
milc  igitur  efl,  homines  quofdam  contagionis  ef- 
fcdum  prorfus  eludere,  quia,  dum  contagio  re¬ 
cepta  fola  morbum  inferre  non  valuerit,  illi  caufis 
excitantibus  nunquam  expohti  fuerant  ;  et  ex 
hominibus  porro,  qui  tandem  morbo  ex  conta¬ 
gione  correpti  funt,  hos  eo  citius  feriufve  corri¬ 
pi,  quo  citius  feriufve  caufis  excitantibus  expofiti 
fuerint. 

Ex  didis  itaque  conftat,  frigus  faepe  febris 
caufam  procatardicam  tantum  eife.  Cum  autem, 
in  omni  cafu,  febrem  ex  contagione  ortam  fuiffe 
non  fernper  novimus,  ita  frigus  faepe  folum  cau¬ 
fam  febris  remotam  fuiffe  videtur.  Si  vero  per¬ 
penditur  quam  verifimile  fit,  febrem  typhum  vel 
fynochum,  utpote  ipfam  plerumque  contagiofam, 
a  contagio  ortam  fuiffe,  omnino  dubium  erit  an 
iftae  febres  unquam  ex  frigore  folo  oriri  poffint. 

Forfitan  non  abs  re  foret  hic  notare,  quod, 
cum  febres  modo  didae  plerumque  ex  uebilitate 
contagione  illata  pendeant,  et  adeo  faepe  etiam  a 
caufis  fedantibus  live  debilitantibus  excitentur ; 
ita  verifimile  fit,  frigus  etiam  potelfatem  fedan- 
tem  hic  cxcrerc,  et  non  folum  vi  affringente 

E  fpafmuni, 

fpafinum,  fed  etiam  vi  fedante  atoniam,  quae  in 
his  cafibus  fortaffe  omntbus  fpafmo  occafionem 
praebet,  inferre. 


C  A  P.  IV. 

De  rebus  actioni  Frigoris  morbida  vel 

PAVENTIBUS,  VEL  ADVERSANTIBUS. 

S.EPius  obfervatum  eil,  homines  morbo  non« 
nunquam  corripi  qui  non  nifi  a  frigore  oritur, 
cum  tamen  frigoris  quovis  modo  applicati  nequa¬ 
quam  reminifcuntur  ;  nec  rarius  obfervatum  eft, 
homines,  ex  frigore  revera  applicato,  morbo  af¬ 
fici,  eo  autem  gradu  cui  facpe  antea  impune  ex- 
pofiti  fuilTent ;  nec  quidem  dubium  ch,  quin  idem 
frigoris  gradus  nonnunquam  graviter,  nonnun- 
quam  nullo  modo,  homines  afficiat.  Ex  re  igh 
tur  noflra  omnino  erit  de  iis  rebus  fi  ve  conditio¬ 
nibus  aOioni  frigoris  morbidae,  vel  faventibus, 
vel  adverfantibus,  liic  inquirere. 

Imprimis  nobis  verifimile  videtur,  adionem  fri¬ 
goris  morbidam,  vel  ex  quibufdam  frigoris  ap¬ 
plicati. 


plicati,  vcl  hominis  cui  applicatur  conditionibus, 
pendere. 

Frigoris  conditiones,  a^lioni  ejus  morbidae  fa¬ 
ventes,  fere  quae  fcquuntur  elfe  videntur* 

imo.  Frigoris  vehementia. — Ex fupradidis con¬ 
flat  quo  gradu  vis  frigoris  abfoluta  locum  habeat. 
Et  fimul,  id  quod  fatis  obvium  efl,  diximus  vim 
illam  in  paralyfi,  vel  gangraena,  vel  etiam  morte 
inferenda,  eo  validiorem  effe,  quo  frigus  fit 
vcbementius.  Ex  fupradidis  itidem  patet,  yim 
frigoris  relativam  eo  fortiorem  effe,  quo  temperiei 
mutatio  major  fit,  et  quo  temperies,  ad  quam  mu¬ 
tatio  devenerit,  inferior  fuerit. 

2 do.  temporis  fpatium  quo  frigus  applicatum 
durat. — Supra  diximus,  frigus  etiam  vehemens,  fi 
brevi  tantum  applicatum  fuerit,  vim  fedantem  ne¬ 
quaquam  exferere,  quia  calorem  gignendi  pote- 
flas  partis  calorem  et  principium  vitale  cito  in- 
ftaurare  potefl  ;  et  tum  melius  forfitan  ob  fli mu¬ 
lum  quem  frigus  ipfum  praebet.  Ut  frigus  igitur 
vim  fuam  fedantem  exferat,  applicari  aliquam¬ 
diu  debet,  et  certe  frigus  etiam  lenius,  modo 
infra  gradum  fexagefimum  fecundum  fit,  vim 
luam  tum  aflringentem  tum  fedantem,  eo  fortius 
quo  diutius  applicatum  fuerit,  exferere  poterit. 

3tio.  Humi  ditas  cum  frigore  conjunBa. — Cain 
humiditas  calenti  corpori  applicata  protinus  in 
vaporem  frigorificum  convertitur,  vis  frigoris  in¬ 
de  augeri  poteil:  \  et  ubicunque  humiditati  exha¬ 
lanti  quodammodo  frigidae  expofitus  fuerit  ho¬ 
mo,  idem  frigori  fortiori  diu  applicato  expofitum 
fuiffe  credendum  eft.  Et  hinc  toties  obfervatum 
'fuit,  liuiniditatem  cum  frigore  conjunctam  vim 
hujus  augere.  Hoc  vero  praefertim  evenit  cum 
veftes  huuiidae  propius  ad  corpus  humanum  ap¬ 
plicantur,  ibique  diu  applicatae  retinentur.  Hu- 
jus  quidem  veritas  ab  egregio  viro  Gul.  Heber- 
DEN  *  in  dubium  vocata  eft,  et  ex  eo  folo,  ut  mihi 
videtur,  quod  plures  funt  qui  hurniditati  expo- 
fiti  luerunt,  ct  qui  etiam  in  veflibus  madidis,  nul¬ 
la  noxa  infcquente,  dormierunt.  Fallax  omnino 
argumentum  hoc  effe  nobis  videtur  ;  nam  poftea 
monltrabitur,  homines  effe  quofJam  robuftos  qui 
frigori  etiam  vehementi  refiftere  poffunt ;  ct  qui¬ 
dem  frigoris  effedlus  non  a  gradu  frigoris  folo,  fed 
ex  quibufdam  hominis  cui  applicatur  conditioni¬ 
bus,  provenire  etiam  monftrabitur.  Ex  iftiufmodi 
igitur  obfervationibus  negantibus  nihil  concludere 
licet,  cum  exempla  innumera,  etiam  a  vulgo  me¬ 
morata,  vim  frigoris  ad  morbos  inferendos,  ex 

humiditate 

4 


*  Medical  Tranfaflions,  vol.  ii.  art.  23. 

humiditate  conjunda,  multo  validiorem  efle  oflcn- 
dunt. 

4to.  Frigus  vento  ^  vel  fluxu  quodam  aeris  illa^ 
tum. — Corpus  noftrum,  aere  circumfufo  quief- 
cente,  ipfius  effluviorum  atmofphaera  perpetuo 
circuQidatur,  quae  frigidi  aeris  contagium  quo¬ 
dammodo  arcet.  Sin  autem  aer  flatu  in  corpus 
impellitur,  corporis  atmofphaera  abigitur,  et  aer 
frigidus  propius  multo  ad  corpus  accedens  vires 
fuas  fortius  exferit. 

5to.  Subita  a  temperie  calidiore  aliquamdiu 
apflicata  ad  multo  frigidiorem  mutatio. — -Supra 
diximus,  mutationem  ejufmodi  fenfum  frigoris 
femper  ciere,  et  fenfum  hunc,  tum  vi  aftringente 
tum  vi  flimulante,  plerumque  agere.  Cuique 
fere  acris  flatui,  hifce  regionibus  communi,  et  a- 
liquamdiu  duranti,  corpus  noftrum  vel  vehibus 
vei  aliis  auxiliis  quodammodo  accommodatur,  et 
frigus  plerumque  nos  tantum  laedit,  quando  tem¬ 
peries  multo  frigidior,  quam  ea  cui  corpus  ac¬ 
commodatum  fuerat,  fubito  fupervenit.  Hujuf- 
modi  mutationis  efFedus  caufam  fupra  explicavi¬ 
mus  5  nec  latere  poteft,  quod  effc£tus  ifti  in  ratione 
mutationis  ubique  fint :  Sed  verifimile  adhuc  no¬ 
bis  videtur,  eas  mutationes  quae  inter  gradum  no- 
jaagefimum  oSavum  et  fexagefimum  fecundum 

fiunt, 

fiunt,  cum  neque  vis  abfoluta  tanta  fit,  neque 
fenfus  excitatus  adeo  permanens,  minorem  vim 
habere,  quam  mutationes  a  gradibus  fupra,  ad  il¬ 
los  infra  fexagefunum  fecundum,  quarum  tum  vis 
abfoluta  major,  tum  fenfus  diuturnitas  longior  fit. 
Et,  fi  mutatio  ejufmodi  extremorum  vaforum  con- 
itridionem  plerumque  efHcit,  verifimile  eft  hanc 
promptiorem  et  fortiorem  fore,  quo  vis  major  fit 
frigoris  aflringens. 

Jam  itaque  didae  funt  frigoris  conditiones 
quae  ad  vim  ejus  morbidam  inferendam  et  au¬ 
gendam  maxime  conferunt ;  ad  quam  tamen  non 
minus  conferre  videntur  conditiones  quaedam 
hominis  cui  frigus  applicatur,  et  quae  funt,  ut 
opinor,  fequentes : 

lino.  Corporis  univerji  debilitas^  et  praefer tlm 
virium  earum  quae  /anguinis  circuitum  promovent 
fujlinentque  — Qualis  revera  fit  potcftas  illa  calo¬ 
rem  gignendi,  quae  in  corporibus  vivis  adeo  con- 
flanter  viget,  vel  ideo  quae  fint  quae  hanc  poteha- 
tem  debilitare  vel  tollere  poflint,  certo  determinare 
non  aufiin.  Sed  rei  noftrae  fere  fufficcre  vide¬ 
tur  nolfe,  illam  poteftatem  ex  motu  fanguinis  plu¬ 
rimum  pendere.  Motu  enim  fanguinis,  vel  in 
toto  corpore,  vel  in  quibufJam  ejus  partibus,  om¬ 
nino  ceffante,  protinus  fere  earundem  calor  ex- 

tinguitur. 

dngultur.  Porro,  quanquam  calor,  per  totum 
corpus,  mechanifmo  nondum  bene  explicato,  ae¬ 
quabiliter  plerumque  videtur  diffundi  ;  quatenus 
tamen  a  motu  fanguinis  in  parte  quaque  plus  mi- 
nufve  vegeto  pendeat,  ita  putare  licet  tum  hunc 
motum,  tum  calorem  eum  comitantem,  majorem 
ininoremve  fore,  quodammodo  in  ratione  carum 
diftantiae  a  corde,  fanguinis  primo  et  praecipuo 
movente.  Hinc  ad  extrema  et  a  corde  maxime 
remota  vafa,  ut  in  furnmo  corpore  et  corporis 
extremitatibus,  motus  fanguinis  facillime  torpet, 
et  in  iifdem  calor  itidem  extinguitur.  Hoc  bene 
novimus  ex  eo,  quod  extrema  femper  maxi¬ 
me  et  citiffime  frigore  afficiuntur  ;  et  ex  dic¬ 
tis  fatis  patebit,  quod  frigoris  cujufvis  effedus, 
quatenus  a  temperie  corporis  immutata  pendeant, 
co  melius  praecaveri  poterunt,  quo  motus  fangui¬ 
nis,  et  calor  inde  genitus,  in  partibus  ubique  fit 
validior. 

Tanto  etiam  vim  frigoris  effe  potentiorem, 
quanto  corpus  debilius  fit,  ex  quampluri- 
inis  obfervationibus  conflat.  Ita,  non  tantum 
fame  confedi,  fed  etiam  qui  folita  cibi  diurni 
parte  privantur,  facilius  frigore  afficiuntur.  Ita 
evacuatio,  per  haemorrhagiam,  catharfin,  vel  a- 
liam  viam,  nimia  ;  ex  labore  nimio  defatigatio  ; 
ex  ebrietate  hcflerna  languor  j  Venus  nimia  \  vigi¬ 
lia 

lia  dia  protrada  ;  meditatio  nimia  ;  quippe  quae 
cunela  vel  fingula  corpus  debilitent,  frigori  quam 
maxime  obnoxios  homines  reddunt.  Ita  etiam, 
dormientes,  ex  labore  quiefeentes,  cx  morbo 
convaiefcentes,  quibus  nimirum  languet  motus 
fanguinis,  hos  omnes  facilius  laedit,  ni  diligen¬ 
tius  folito  vedibus  tegantur,  frigus  etiam  lene. 
Haec  omnia,  ut  fatis  notum  eft,  adlioni  frigoris 
morbidae  adeo  favent,  ut  homo  fub  his  conditio¬ 
nibus,  eo  frigoris  gradu  cui  alias  faepe  impune 
expofitus  fuerat,  afficiatur.  Verum  quidem  efl, 
haec  non  femper  effedus  ejufmodi  edere,  vel  quia 
non  femper  fatis  valent  ad  corpus  infirmandum, 
vel  quia  aliae  res  fimul  adfint  ad  effedlus  eorum 
cohibendos  ;  vel,  denique,  quod  corpus,  licet  in¬ 
firmum,  frigori  laedenti  expofitum  non  fuiffet. 
Inde  etiam  evenit  quod,  hae  conditiones  mor¬ 
bo  occafionem  praebent ;  cum  tamen  caufa  ejus 
ignorari  videtur,  quia  conditiones  didae  adfuiffie 
non  obfervatae  funt  ;  attentione  autem  adhibita, 
actio  earum  plerumque  notari  potuiffet,  adhibita- 
que  reminifeentia,  eas  revera  adfuiffe  plerumque 
invenietur. 

2do.  Corpus  veflibiis  confuetis  nudatum. — Ma- 
liifeftum  cft,  in  his  regionibus,  hominem  frigori 
vehementi  faepe  impune  expofitum  fuifle,  quo¬ 

hiam  veftibus  conta£lum  acris  arcentibus  bene 
tedius  eflet.  Patebit  igitur,  corporis  partem  quam¬ 
libet  veftibus  confuetis  nudatam  frigori  inlolito 
expofitam  fore,  et  eadem  afficiatur  fere  neceife 
effe.  Cum  porro  novimus  ex  una  parte  affedta 
corpus  totum  affici  polfe,  nil  mirum  eft,  a  frigo¬ 
re  uni  parti  tantum  applicato,  effedus  ejus  in  to^ 
to  corpore  faepe  confpedtos  fuiffe  ;  et  hoc  faci¬ 
lius  evenire,  quo  major  pars  corporis  nudata  fue¬ 
rit,  dicendo  vix  opus  eft. 

Hic  autem  omnino  notandum  eft,  partem  cor. 
poris  nudatam  eo  facilius  et  vehementius  frigore 
affici,  quo  fimul  caeterae  corporis  partes  diligen¬ 
tius  veftibus  tedtae,  in  calore  folito,  vel  fortafte 
ex  aliis  caufis  folito  majore,  retineantur.  Hoc 
autem  fit,  vel  quod  partes  nudatae,  utpote  magis 
fenfiles,  vel  quod  vafa  earum,  fanguine  rarefacto 

ex  caeteris  depulfo  magis  diftenta,  facilius  in  con- 
ftridtiones  fpafmodicas  incidunt  i  Quae  resex  hi- 
ftoria  rheumatifmi  bene  iiluftratur.  Hunc  enim 
morbum  frigus,  vel  in  partem  corporis  vento  for¬ 
tius  illatum,  vel  parti  nudatae  applicatum,  exci¬ 
tat  ;  et  hae  frigoris  applicationes  eo  fortius  a- 
gere  videntur,  quo  caeterum  corpus  melius  te¬ 
gatur,  vel  quo,  ob  caufam  quamcunque,  folito 

F  magis 

magis  calefcat.  Has  etiam  conditiones,  uti  cau- 
fas  febris  frequentiiTirnas,  notafle  videtur  Syden* 
HAMUS  :  Caufa  (inquit)  evidens  externa  febri- 
um  quamplurimarura  inde  petenda  eft,  quod 
“  quis,  fcilicet,  vel  praematurius  veftes  abjecerit, 
vel  ab  exercitio  incalefcens  fe  frigori  incautius 
expofuerit 

Quantum  autem  corporis,  ex  variis  caufis  fu- 
pradidis,  debilitas  ad  vim  frigoris  morbidam  au¬ 
gendam  confert,  adhuc  clarius  patebit  ex  iis  quae 
vi  eidem  maxime  adverfantur  et  officiunt,  et  quo¬ 
rum  praecipua  nunc  rccenfenda  funt.  Sunt  au¬ 
tem, 

imo.  Vigor  corporis  validus. — ^Ex  hominibus 
enim  eidem  frigori  vehementi  expofitis  robu- 
ftiores,  multo  minus  quam  debiliores,  afficiun¬ 
tur. 

2 do.  Exercitatio^  praefertim  quae  ah  ipfius  cor* 
poris  viribus  perficitur. — Bene  notum  elt,  homi¬ 
nes  paullo  celerius  ambulantes  frigori,  quod  eos 
quiefcentcs  multum  affcciffet,  omnino  refilfere. 
Idem  ex  eo  confirmatur,  quod  viatores  tempore 
hyemali,  rheda  vedi,  quando  fomno,  faepe  tan¬ 
dem  lethifero,  corripiuntur,  hunc  depellere  non 

poffuntj 

poffunt,  nifi  exercitatione  corporis  quadam  adhi- 
bita. 

gtio.  Cardiacorum  ufus, — Haec,  ut  vinum  et 
fpirituofa  quaedam,  dum  circuitum  fanguinis  plu- 
rimum  incitant,  corpus  frigori  minus  opportu¬ 
num  reddunt.  Satis  notum  eft,  homines  vino 
multo  calefa61;os,  frigori,  quod  alias  illos  oppreflif- 
fet,  certo  refiflere,  et  frigori  quidem  quod,  vini 
viribus  exhauflis,  illos  facile  opprimeret. 

4to.  Affedus  animi  qui  homines  ad  agendum  in^ 
citant» — Ita  amor  et  ira,  quoniam  fyftematis  a£li- 
vitatem  et  vigorem  fuftineant,  homines  ad  frigus 
fuftinendum  validiores  reddunt. 

5to.  Lavatio  frigida» — Quantum  tonum  et  ro¬ 
bur  corporis  haec  auget,  tantum  homines  ut 
frigore  minus  facile  afficiantur  efficit. 

Praeter  has  caufas,quae  corpus  roborando,et  fan¬ 
guinis  circuitum  vegetum  fuftinendo,  homines  fri¬ 
gori  refiftendo  validos  efficiant,  funt  aliae  quae  c- 
undem,  licet  alio  ut  videtur  modo,  effedum  prae- 
ftent.  Caufae  ad  quas  refpicimus,  funt  eae  qui¬ 
bus  fenfilitas  corporis  multum  eil  imminuta,  et 
fub  qua  conditione  homines  frigore  minus  affici 
inveniuntur.  Ita  homines,  attentione  anxia  ad 
rem  unicam,  occupati,  frigus  minus  quam  a- 

Ila 

iia  occafionc  fentire,  vel  ab  eo  afRci  obfervantur. 
Ita  mater,  infanti  aegro  curando  nodes  atque 
dies  occupata, -faepe  frigus  vehemens  et  diutur¬ 
num,  tantum,  quantum  eam  cura  quavis  omnino 
vacuam  certo  graviter  affeciffct,  fuftinet. 

Altera  corporis  conditio,  in  qua  fenfilitas  ejus, 
ut  videtur,  multum  imminuitur,  efl  illa  mania¬ 
corum,  qui  frigus  etiam  vehemens,  et  diu  ap¬ 
plicatum,  line  quavis  ab  illo  noxa,  fuhinent. 

Ad  hanc  rem  etiam  attinet,  quod,  etfi  fu- 
pra  diximus  vinum  et  fpirituofa,  utpote  flirnu- 
lantia  ct  cardiaca,  homines  frigori  refidendo, 
potentes  efficere  ;  veruntamen  nunc  eft  notan¬ 
dum,  verifimile  effe,  eos  liquores,  ad  ebrietatem 
fuinptos,  fcnfilitatem  minuendo,  effedum  didum 
faepe  praedare. 

His  omnibus,  quibus  frigori  refidendo  homi¬ 
nes  idonei  fiunt,  adjicienda  eft  vis  confuetudinis, 
qua  nomines  frigori,  quibufdam  partibus  corporis 
perpetuo,  fere  applicato,  fatis  bene  obfiftere  vi¬ 
dentur.  Hoc  forte  vel  vi  confuetudinis  fenfilita- 
tcin  corporis,  femper  minuenti  ;  vel  forte  vi  ei¬ 
dem  fibrarum  motricium  mobilitatem,  augenti, 
tribui  poteft. 

Eoufque  argumentuni  noftrum  profecuti  fa-. 

mus 

mus  ;  atque  ulterius  forfan  profequi  liceret,  indi¬ 
cando  quantum,  in  valetudine  tuenda,  et  in  mor¬ 
bis  curandis,  haec  dodrina  noftra  valeret.  Sed, 
tametfi  utilitas  ejus  in  multis  nequeat  non  clTe 
obvia,  hanc  tamen  argumenti  partem,  quippe  in 
medicinae  ufu  parum  verfatus,  omnino  intadam 
relinquendam  fatius  duxi. 

